תרבות של סולידריות

תרבות של סולידריות היא תנועה חברתית לעזרה הדדית הפועלת למתן סיוע חיוני לקהילות בסיכון באמצעות אקטיביזם חברתי. פעילות התנועה מושתתת על התנדבות של כלל פעיליה וקבלת טובין ללא תמורה, לרבות כספי תרומות שנרשמים בעמותת "המרכז לפיתוח יוזמות שלום" ומועברים לפעילות התנועה. נכון לשנת 2024 מונה התנועה מעל שלושת אלפים מתנדבים בכלל מערכי ההתנדבות. התנועה איננה רשומה כעמותה, במטרה לשמר את התנועה כ"התארגנות אזרחית המבוססת על עזרה הדדית" לאפשר לה לפעול "באופן דינמי ויצירתי שמגיב למציאות המשתנה". התנועה הוקמה בשנת 2020 בעקבות מגפת הקורונה בישראל. התנועה החלה כיוזמה לחלוקת סלי מזון על ידי עלמה בק, יזמת בתחום הקולנוע, דניאל קנטור, מסעדנית, ואלה טוניק, מפיקה בתחום הקולנוע. היוזמה שאבה השראה ממיזם שבק השתתפה בו כשחיה בניו אורלינס, אשר במסגרתו מזון שאמור היה להיזרק בידי חקלאים ומסעדות חולק לנזקקים. בק, קנטור וטוניק החלו לפנות למסעדות, מלונות ומשרדים שנסגרו בעקבות הסגר הראשון, וביקשו מהם את המזון וחומרי הגלם שעמדו להיזרק. היוזמה תפסה תאוצה, בין היתר על ידי רשתות חברתיות, ובהדרגה הצטרפו אליה מאות מתנדבים. התנועה מפעילה חטיבת נהגים מתנדבים שמעבירים את סלי המזון לבתים, מארגנת בישול אוכל חם ומותאם אישית לאוכלוסיות חלשות, ומקיימת מערך איסוף שבועי של עודפי מזון מחקלאים ומשווקים סיטונאיים, המחולק לחסרי בית ונשים בזנות. עד סוף שנת 2020, חילקה התנועה למעלה מ־30 אלף אריזות מזון ביותר מ־50 יישובים ברחבי ישראל. לצד חלוקת סלי המזון, התרחבה התנועה בהדרגה למערכי התנדבות נוספים: יוזמה של "אימוץ" טלפוני, שבמסגרתה מתנדבים משוחחים עם אוכלוסיות חלשות שוק נודד שמציע בחינם מוצרי חשמל, כלי בית, צעצועים, ביגוד ועוד שיפוץ בתים לנזקקים בנוסף למערכי הסיוע לוקחים חברי התנועה חלק במאבקים, מחאות חברתיות ופעילויות תודעתיות למען עזרה הדדית. בית של סולידריות הוא משכנה של התנועה הממוקם בקומה העליונה של בית רומנו בתל אביב. החלל הוא תרומה של "קבוצת התדר" הפעילה בבניין. החלל כולל ספריה שמנגישה ספרות פוליטית ומחאתית ומשמש כמוקד לאריזת סלי מזון, לאחסנה וכחלל לקיום אירועים שונים שתואמים לערכים, למסרים ולסדר היום של התנועה. אתר הבית תרבות של סולידריות, ברשת החברתית פייסבוק תרבות של סולידריות, ברשת החברתית אינסטגרם תרבות של סולידריות - מספרים, באתר תרבות של סולידריות, ‏25/09/24 לי ירון, הן רק רצו להכין כמה אריזות מזון לנזקקים. כעבור 9 חודשים גילו שהן החליפו את המדינה , באתר הארץ, 22 בנובמבר 2020 אורן זין, "אכפתיות רדיקלית": הצעירות שבונות קהילה ע"י סיוע למוחלשים, באתר שיחה מקומית, ‏17/09/20 שני מויאל, "פנינו למסעדות סגורות, תוך שלושה ימים ארזנו מאות סלים לנזקקים", באתר Time Out תל אביב, ‏25/08/20 נבחרת המנהיגות הצעירה של גלובס - גרסת הקורונה, באתר גלובס, 28 בדצמבר 2020 לי ירון, האבטלה בשחקים, העמותות קורסות - אך 165 אלף ישראלים החלו להתנדב לראשונה מאז משבר הקורונה, באתר הארץ, 18 בספטמבר 2020 חגית גינזבורג, ב"בית של סולידריות" שבתל אביב דואגים לכל מי שצריך שידאגו לו , באתר הארץ, 17 ביולי 2022 מסעדות בסולידריות: המיזם שמסייע גם לעסקים וגם לנזקקים, באתר Time Out תל אביב, ‏04/01/21 "מסעדות בסולידריות" - לעזור לרעבים וגם למסעדות, באתר ynet, 19 בינואר 2021 טל כרמון, "הוא אמר שהוא לא צריך כלום. אולי רק לצבוע את הסלון. בסוף תיקנו לו את הצנרת והחלפנו לו את כל המטבח", באתר דבר העובדים בארץ ישראל, ‏08/01/21 בלי חמגשיות, בלי פוליטיקה, בלי עצבים: שביעייה מופלאה ודוקטור יצאו למשימה, באתר וואלה, 16 בינואר 2021 "קיבלנו את הכאפה של החיים והתעוררנו", באתר "ידיעות אחרונות", 17 ביולי 2020 מערכת טיים אאוט, עולים על התדר: שבוע שידורים נגד הדיכוי ובעד תרבות של סולידריות, באתר Time Out תל אביב, ‏07/10/20 מאשה אברבוך, "זה אולי נראה רומנטי, אבל מתחת להכל יש המון כעס", באתר "המקום הכי חם בגיהנום", 27 ביולי 2020 סוכן תרבות 07/04/20, באתר כאן 11, ‏07/04/20 מדריך הקורונה למהפכה - החיים הטובים, באתר כאן 11, ‏24/03/23